— IL METEO.it (@ilmeteoit) November 3, 2021 Fl-Italja fis-sigħat li ġejjin hija mbassra aktar xita qalila, riħ u silġ wara li fl-aħħar jiem in-naħa t'isfel tal-Italja, b'mod speċjali Sqallija, damet sew ma ħadet ir-ruħ mill-maltemp. Fost l-oħrajn, minħabba l-maltemp, illejla f'Venezja l-ilma mistenni jitla sa' 140 ċentimetru sal-10pm. Skont rapporti fil-midja Taljana, l-aktar li se jlaqqtu maltemp minħabba ċ-ċiklun Poppea huma r-reġjuni fit-Tramuntana tal-Italja u ċ-ċentru tal-pajjiż. It-temp qalil mistenni jolqot l-aktar lir-reġjun tal-Veneto. Esperti dwar it-temp fl-Italja qed ibassru li dan il-fenomenu fl-atmosfera mistenni jkompli jaħkem lill-pajjiż sa nhar il-Ġimgħa.